**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz:  - Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus” 3.punktu, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem;  - Ministru kabineta 2017.gada 14.novembra sēdē tika pieņemts zināšanai iesniegtais Iekšlietu ministrijas informatīvais ziņojums “Par Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā, paredzēto pasākumu izpildi” (prot. Nr.57 49.§ 1.punkts), kā arī Ministru kabineta 2017.gada 14.novembra sēdes protokollēmuma (prot. Nr.57 49.§) 2.punkts nosaka, ka Rīcības plāna izpildē iesaistītajām institūcijām turpināt plānā paredzēto uzdevumu izpildi to pamatfunkciju izpildei, kā arī Eiropas Savienības fondu un projektu īstenošanai piešķirtā finansējuma ietvaros, nepieciešamības gadījumā sagatavojot un noteiktajā kārtībā virzot finansējuma pieprasījumu no valsts budžeta programmas 02.00.00 “Līdzekļi neparedzētiem gadījumiem”, kurā ir atspoguļots detalizēts nepieciešamā finansējuma aprēķins un tā nepieciešamības pamatojums;  - Ministru kabineta 2015.gada 2.decembra rīkojumu Nr.759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” kurā noteikts, ka apstiprināt Rīcības plānu personu, kurām nepieciešama starptautiskā aizsardzība, pārvietošanai un uzņemšanai Latvijā (turpmāk - plāns) un plānā minētajām atbildīgajām institūcijām nodrošināt plānā paredzēto pasākumu īstenošanu noteiktajos termiņos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2017.gada 14.novembra sēdes protokollēmuma (prot. Nr.57 49.§) 2. punktā noteiktajam, Ministru kabineta 2015.gada 2.decembra rīkojumam Nr.759 “Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā”, un, lai nodrošinātu neatliekamo medicīnisko palīdzību, kā arī primārās, sekundārās un ambulatorās veselības aprūpi personām, kurām nepieciešama starptautiskā aizsardzība, pārvietošanai un uzņemšanai Latvijā (turpmāk – patvēruma meklētāji), ir iesaistītas divas Veselības ministrijas padotības iestādes – Nacionālais veselības dienests (turpmāk - NVD) un Neatliekamās medicīniskās palīdzības dienests (turpmāk - NMPD).  Ar Ministru kabineta 2017.gada 5.jūlija rīkojumu Nr.344 (prot. Nr.33 36.§) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” no valsts budžeta programmas 02.00.00 “Līdzekļi neparedzētiem gadījumiem” Veselības ministrijai tika piešķirti 17 447 *euro*, tai skaitā: 12 247 *euro*, lai NVD segtu izdevumus, kas radušies laikposmā no 2017.gada 1.janvāra līdz 2017.gada 30.aprīlim saistībā ar patvēruma meklētāju ārstēšanu Latvijas ārstniecības iestādēs; 5 200 *euro*, lai NMPD segtu izdevumus, kas radušies laikposmā no 2017.gada 1.janvāra līdz 2017.gada 31.maijam saistībā ar 48 izsaukumiem pie patvēruma meklētājiem.  Ar Ministru kabineta 2017.gada 15.novembra rīkojumu Nr.676 (prot. Nr.57 39.§) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” no valsts budžeta programmas 02.00.00 “Līdzekļi neparedzētiem gadījumiem” Veselības ministrijai tika piešķirti 18 471 *euro*, tai skaitā: 15 546 *euro*, lai NVD segtu izdevumus, kas radušies laikposmā no 2017.gada 1.maija līdz 2017.gada 30.septembrim saistībā ar patvēruma meklētāju ārstēšanu Latvijas ārstniecības iestādēs; 2 925 *euro*, lai NMPD segtu izdevumus, kas radušies laikposmā no 2017.gada 1.jūnija līdz 2017.gada 30.septembrim saistībā ar 27 izsaukumiem pie patvēruma meklētājiem.  Neatliekamā medicīniskā palīdzība, kā arī primārā, sekundārā un ambulatorā veselības aprūpe **patvēruma meklētājiem,** laikposmā no 2017.gada 1.oktobra līdz 2017.gada 31.decembim, tika nodrošināta atbilstoši **faktiskajiem izdevumiem** **7 007** ***euro*** apmērā:   1. NVD nodrošināja ārstniecības iestādēs sekundāro un ambulatoro veselības aprūpes pakalpojumu **5 707 *euro*** apmērā (anotācijas III. Tiesību akta projekta ietekme uz valsts budžetu un pašvaldību budžetiem Tabula un Pielikums). 2. NMPD brigādes ir izpildījušas **12 izsaukumus** **1 300** ***euro*** apmērā.   Lai nodrošinātu neatliekamo medicīnisko palīdzību, kā arī ārstniecības iestādēm radušos izdevumu kompensāciju par sekundāro un ambulatoro veselības aprūpes pakalpojumu apjomu laikposmā no 2017.gada 1.oktobra līdz 2017.gada 31.decembim, kas tika sniegts patvēruma meklētājiem, ir nepieciešams pieņemt rīkojuma projektu.  Rīkojuma projekts paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai 7 007 *euro*, tai skaitā:  1. 5 707 *euro*, lai Nacionālais veselības dienestam segtu izdevumus, kas radušies laika posmā no 2017. gada 1. oktobra līdz 2017. gada 31. decembrim saistībā ar patvēruma meklētāju ārstēšanu Latvijas ārstniecības iestādēs.  2. 1 300 *euro*, lai Neatliekamās medicīniskās palīdzības dienestam segtu izdevumus, kas radušies laika posmā no 2017. gada 1. oktobra līdz 2017. gada 31. decembrim saistībā ar 12 izsaukumiem pie patvēruma meklētājiem. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, NVD un NMPD. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | Izmai-  ņas, salīdzi-  not ar vidēja termiņa budžeta ietvaru 2020. gadam | izmaiņas, salīdzi-  not ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 7 007 | 0 | 0 | 0 | 0 | 0 |
| 2.1. valsts pamatbudžets | 0 | 7 007 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –7 007 | 0 | 0 | 0 | 0 | 0 |
| 3.1. valsts pamatbudžets | 0 | –7 007 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 7 007 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Veselības ministrijai **7 007** ***euro***, tai skaitā:  1. NVD **5 707 *euro***, lai segtu izdevumus, kas radušies laikposmā no 2017.gada 1.oktobra līdz 2017.gada 31.decembim saistībā ar patvēruma meklētāju ārstēšanu Latvijas ārstniecības iestādēs (3000 kods Subsīdijas un dotācijas) (skatīt anotācijas Tabulu un Pielikumu – 3 886,96+1 819,19 =5 706,15 *euro*).  Tabula  ***Laikposmā no 2017.gada 1.oktobra līdz 2017.gada 31.decembrim sniegtie stacionārie veselības aprūpes pakalpojumi patvēruma meklētājiem***   |  |  |  |  |  |  |  | | --- | --- | --- | --- | --- | --- | --- | | **Rīcības plāna pasākuma Nr. (MK rīkojums Nr. 759)** | **Rīcības plāna pasākums/ Ārstniecības iestāde** | **Bērni/ Pieaugušie** | **Hospitalizāciju skaits** | **Summa par pakalpojumu, EUR** | **Valsts kompensētās pacienta iemaksas EUR** | **Izdevumi kopā, EUR** | |  | **Neatliekamās medicīniskās palīdzības sniegšana, t.sk.:** |  |  |  |  |  | | **2.7.1.** | Bērnu klīniskā universitātes slimnīca | *Bērni* | 2 | 300.16 | 70.00 | 370.16 | | **2.7.1.** | Rīgas Austrumu klīniskā universitātes slimnīca | *Pieaugušie* | 4 | 2 976.80 | 540.00 | 3 516.80 | | **PAVISAM KOPĀ** | |  | 6 | **3 276.96** | **610.00** | **3 886.96** |   Kopā unikālo pacientu skaits par attiecīgo laika periodu (01.10.2017.-31.12.2017.) ir seši, kuri ir saņēmuši ārstēšanu ārstniecības iestādēs. Taču katrai ārstniecības iestādei ir savi unikālie pacienti, tādēļ šie pacienti nav saskaitāmi kopā, jo viens pacients var ārstēties vismaz divās ārstniecības iestādēs šajā laika periodā.  2. NMPD **1 300** ***euro***, lai segtu izdevumus, kas radušies laikposmā no 2017.gada 1.oktobra līdz 2017.gada 31.decembim saistībā ar 12 izsaukumiem pie patvēruma meklētājiem (2340 kods Zāles, ķimikālijas, laboratorijas preces, medicīniskās ierīces, medicīnas instrumenti, laboratorijas dzīvnieki un to uzturēšana).  108,32 *euro* par izsaukumu \* 12 izsaukumi = 1 299,84 *euro.* | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumi tiks veikti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | NVD un NMPD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidents,

veselības ministra pienākumu izpildītājs          Māris Kučinskis

Vīza: Valsts sekretārs Aivars Lapiņš

Vinničenko 67876029

[Inga.Vinnicenko@vm.gov.lv](mailto:Inga.Vinnicenko@vm.gov.lv)